b"\n_START_ARTICLE_\nRoxrevyen\n_START_PARAGRAPH_\nRoxrevyen er et norsk musikalsk radioprogram som gikk p\xc3\xa5 NRK Radio fra 1993 til 2001. Programmet var en formidler av b\xc3\xa5de ny og alternativ musikk og ble omtalt som NRK's \xc2\xabmusikkjournalistiske flaggskip\xc2\xbb. Programmet gikk p\xc3\xa5 P3 og ble sendt fem dager i uken. _NEWLINE_Roxrevyen hadde et gjennomsnittlig lyttertall p\xc3\xa5 mellom 45 000 og 90 000 lyttere per sending.\n_START_SECTION_\nHistorikk\n_START_PARAGRAPH_\nI den tiden programposten var aktiv hadde den flere programledere, blant disse var: Marit Karlsen, Harald Are Lund, Jon Toset, Kristin Winsents, Gro Narvestad og Erik Eriksson. Mandager, med Gro Narvestad, hadde fokus p\xc3\xa5 hard rock og Metal. Tirsdager, med Marit Karlsen, hadde fokus p\xc3\xa5 \xc2\xabindierock\xc2\xbb. Erik Eriksson spilte elektronisk musikk, mens Harald Are Lund ofte presenterte s\xc3\xa5kalt \xc2\xabsmal musikk\xc2\xbb i sine Torsdags-sendinger._NEWLINE_Det fantes ogs\xc3\xa5 en egen vignett, kalt \xc2\xabRoxrevyen-konsert\xc2\xbb, som var reservert for opptak og live-overf\xc3\xb8ringer fra konserter. Roxrevyen hadde ogs\xc3\xa5 faste lyttere i Sverige, Finland og USA._NEWLINE_Programmet har i ettertid blitt omtalt som et nisjeprogram, der nisjene var knyttet opp mot interessene til hver enkelt programleder."